**PREGLED STANJA I PODUZETIH MJERA NA PREVENCIJI – 16.03.2020.**

Prema dostupnim podacima , korona virus COVID-19 je pronađen u 157 zemalja kao i na jednom međunarodnom prevozniku (Kruzer Diamond Princeza koja se nalazi u Yokohama, Japanu).

**Pregled stanja globalno:**

|  |  |
| --- | --- |
| Broj ukupno zaraženih | 170.002 |
| Broj oporavljenih | 77.778 |
| Broj umrlih | 6.524 |
| Broj trenutno oboljelih | 85.700 |

**Prvih 10 zemalja u svijetu po broju ukupno zaraženih virusom Covid-19, do 16.03.2020.:**

|  |  |  |  |
| --- | --- | --- | --- |
| Br. | Naziv zemlje | Broj prijavljenih slučajeva | Broj umrlih |
| 1. | Kina | 80.866 | 3.213 |
| 2. | Italija | 24.747 | 1.809 |
| 3. | Iran | 13.938 | 724 |
| 4. | Sjeverna Korea | 8.236 | 75 |
| 5. | Španjolska | 7.988 | 294 |
| 6. | Njemačka | 5.813 | 13 |
| 7. | Francuska | 5.423 | 127 |
| 8. | SAD | 3.802 | 69 |
| 9. | Švicarska | 2.217 | 14 |
| 10. | Ujedinjeno Kraljevstvo | 1.391 | 35 |

**Stanje u zemljama BH okruženja.:**

|  |  |  |  |
| --- | --- | --- | --- |
| Br. | Naziv zemlje | Broj prijavljenih slučajeva | Broj umrlih |
| 1. | Slovenija | 219 | 1 |
| 2. | Srbija | 55 | 0 |
| 3. | Hrvatska | 50 | 0 |
| 4. | Albania | 42 | 1 |
| 5. | Bosna i Hercegovina | 24 | 0 |
| 6. | Sjeverna Makedonija | 19 | 0 |
| 7. | Kosovo | 13 | 0 |

**Stanje u Bosni i Hercegovini**

|  |  |
| --- | --- |
| Broj ukupno zaraženih | 24 |
| Broj oporavljenih | 0 |
| Broj umrlih | 0 |
| Broj trenutno oboljelih | 24 |

**Poduzete mjere u Bosni i Hercegovini:**

Vlada Federacije BiH je na proširenoj sjednici 16.3.2020. proglasila je stanje nesreće zbog koronavirusa na području entiteta Federacija BiH. Izdvajamo i sljedeće odluke:

1. Zadužene su sve mjerodavne institucije vlasti u FBiH, Krizni štab u FBiH, mjerodavna ministarstva zdravstva, zavodi za javno zdravstvo u FBiH, Federalna i kantonalne uprave za inspekcijske poslove, zdravstvene ustanove da maksimalno pojačaju provođenje svih restriktivnih i raspoloživih mjera radi sprečavanja širenja koronavirusa na teritoriji FBiH.
2. Također, Vlada FBiH zadužila je vlade kantona da u izvršavanje naredbi Kriznog štaba Federalnog ministarstva zdravstva uključe sva mjerodavna kantonalna ministarstva u čijoj je mjerodavnosti izvršenje pojedinačnih naredbi na području kantona, posebno policijske službenike kantonalnih uprava policije u slučajevima kada se utvrdi da se od osoba nad kojim su propisane mjere zaštite utvrdi da se mjere ne izvršavaju te postoji osnovana sumnja da je počinjeno krivično djelo kažnjivo Krivičnim zakonom FBiH.
3. Vlade Federacije BiH obratit će se Vijeću ministara BiH te zatražiti hitnu izmjenu člana 10. Zakona o javnim nabavkama BiH kako bi se osiguralo izuzeće od primjene ovog zakona kod nabavke opreme i drugih stvari za potrebe suzbijanja širenja koronavirusa.
4. Federalna vlada tražit će od Vijeća ministara BiH provođenje mjera koje se odnose na primjenu Procedura nadzora putnika u međunarodnom prometu kao odgovor na pojavu koronavirusa, a koje su se do sada primjenjivale prema svim putnicima koji dolaze s područja Kine, Italije, Južne Koreje, Irana, Francuske, Njemačke i Španije, od sada primjenjuje i na sve putnike bez obzira na to iz koje zemlje dolaze. U tom smislu potrebno je naložiti nadležnim tijelima da se svim putnicima koji ulaze u BiH, bez obzira na to da li su bh. državljani ili strani državljani - propiše kretanje na period od 14 dana - samoizolacija.

Preporuke i odluke Vlade Federacije BiH s proširene sjednice 16.3.2020. namijenjene poslodavcima:

1. Izdate su i preporuke poslodavcima i radnicima u cilju sprečavanja bolesti izazvane koronavirusom. Poslodavcima je preporučeno da provedu posebne mjere zaštite kojim će spriječiti nastupanje štetnih posljedica po zdravlje radnika na način da radnicima skrate trajanje radnog vremena ukoliko to proces rada zadovoljava. Poslodavcima koji zapošljavaju veći broj radnika preporučeno je da izvrše reorganizaciju radnog vremena, ukoliko to proces rada dozvoljava, te da rad koji se odvija u jednoj smjeni rasporede u dvije smjene, kako bi se izbjegla koncentracija većeg broja radnika na jednom mjestu.
2. Također, preporučeno je i da radnicima daju upute o radu od kuće, da omoguće korištenje godišnjeg odmora radnicima, kao i korištenje odsustva u skladu sa zakonom, kolektivnim ugovorom i pravilnikom o radu, da se radnicima roditeljima malodobne djece do 10 godina omogući odsustvo s posla jednog roditelja u slučaju da oba roditelja rade te da se otkažu sva službena putovanja kako u državi tako i inostranstvu. U slučaju kada službena putovanja nije moguće otkazati, poslodavcima je preporučeno da radnike upute na instrukcije koje su izdale nadležne zdravstvene ustanove.
3. Poslodavci su obavezni da u skladu s propisima osiguraju redovno i pojačano provođenje higijenskih mjera u radnim i pomoćnim prostorijama, a koje između ostalog podrazumijevaju čišćenje i dezinfekciju prostora, kao i redovnu ventilaciju i provjetravanja. Preporučeno je otkazivanje sastanaka koji podrazumijevaju veći broj učesnika, odnosno da u slučaju neophodnih sastanaka oni budu organizovani u što većim prostorijama uz dovoljan razmak između učesnika sastanka (jedan-dva metra).

Federalno ministarstvo zdravstva u suradnji sa Zavodom za javno zdravstvo Federacije BiH te kantonalnim ministarstvima zdravstva i zavodima za javno zdravstvo, kao i Graničnom policijom BiH i Federalnom upravom za inspekcijske poslove i Ministarstvom civilnih poslova BiH intenzivno koordinira i provodi mjere u cilju ranog otkrivanja eventualnog slučaja bolesti izazvane novim koronavirusom, a sukladno  preporukama Svjetske zdravstvene organizacije. Nadležne institucije u Federaciji BiH su u stalnom kontaktu u cilju provođenja pojačanog epidemiološkog nadzora, te se prate preporuke Svjetske zdravstvene organizacije.

NAREDBA KRIZNOG STOŽERA FEDERALNOG MINISTARSTVA ZDRAVSTVA 12.03.2020.

1. Nalaže se kantonalnim/županijskim kriznim stožerima da donesu naredbu o obustavi nastave u osnovnim, srednjim i visokoškolskim obrazovnim ustanovama na području kantona/županije, u trajanju od najmanje 15 dana, računajući od dana donošenja ove naredbe. Rok: Odmah.
2. Nalaže se kantonalnim/županijskim kriznim stožerima da na području kantona/županije obustave rad dječjih vrtića, u trajanju od najmanje 15 dana, računajući od dana donošenja ove naredbe. Rok: Odmah.
3. Nalaže se kantonalnim/županijskim kriznim stožerima da obustave održavanja kulturnih i sportskih događaja, kao i treninga na području kantona/županije, u trajanju od najmanje 15 dana, računajući od dana donošenja ove naredbe. Rok: Odmah.
4. Preporučuje se pučanstvu u Federaciji BiH, kao i stranim državljanima u Federaciji BiH da se u cilju zaštite osobnog zdravlja i zaštita javnog zdravlja pučanstva, striktno pridržavaju svih preporuka Kriznog stožera Federalnog ministarstva zdravstva, odnosno kriznih stožera kantonalanih/županijskih ministarstava zdravstva, kao i zavoda za javno zdravstvo u Federaciji BiH.
5. Svim učenicima u osnovnim i srednjim školama, kao i studentima na  visokoškolskim obrazovnim ustanovama na području Federacije BiH, dok traje obustava nastave u osnovnim, srednjim i visokoškolskim obrazovnim ustanovama, preporučuje se da izbjegavaju nepotrebno kretanje i zadržavanje na mjestima javnog okupljanja. Za provođenje ove preporuke odgovorni su roditelji, odnosno zakonski zastupnici malodobnih učenika, a za punoljetne osobe: učenike i studente, navedeno je osobna odgovornost.
6. Svom pučanstvu u Federaciji BiH, kao i stranim državljanima u Federaciji BiH preporučuje se da izbjegavaju nepotrebno kretanje i zadržavanje na mjestima javnog okupljanja.
7. Nalaže se menadžmentima zdravstvenih ustanova, bez obzira na oblik vlasništva, kao i nositeljima privatnih praksi u Federaciji BiH da zdravstvenim djelatnicima i zdravstvenim suradnicima ne odobravaju putovanje u inozemstvo po bilo kom osnovu. Rok: kontinuiran do daljnjeg.
8. Nalaže se svim zdravstvenim djelatnicima i zdravstvenim suradnicima u Federaciji BiH da u uvjetima promijenjene epidemiološke situacije, odnosno u uvjetima kada je SZO proglasila pandemiju novog koronavirusa (COVID-19) ne napuštaju Federaciju BiH ni po kom osnovu. Rok: kontinuiran do daljnjeg.
9. Preporučujemo svim državljanima Federacije BiH koji žive ili rade u zemljama pogođenim novim koronavirusom (COVID-19) da ne dolaze u Federaciju BiH, zbog povećanja rizika od unošenja novog koronavirusa (COVID-19), a što bi dodatno moglo rezultirati pogoršanju epidemiološke situacije u Federacije BiH.  Rok: kontinuiran do daljnjeg.
10. Ovom naredbom zamjenjuje se Naredba broj: 01-33-1426/20 od 11.03.2020. godine.
11. Ova naredba stupa na snagu danom donošenja.

* **Vijeće ministara je 15.03.2020. donijelo odluku kojom se** zabranjuje ulazak stranim državljanima koji ulaze u Bosnu i Hercegovinu sa područja sa intenzivnom transmisijom korona virusa, a posebno iz: provincija **NR Kine (Wuhan), Južne Koreje, Japana, Italije, Irana, Francuske, Rumunije, SR Njemačke, Austrije, Španije, Švajcarske i Belgije.**
* **Svim građanima BiH koji od 16.03.2020. u 06:00 sati uđu u BiH, bez obzira iz koje zemlje dolazili, biti će izricano rješenje o obaveznoj četrnaestodnevnoj izolaciji.**

**Poduzete mjere prevencije širenja virusa u BH okruženju:**

Imajući u vidu širenje Korona virusa, u Crnoj Gori donesene su sljedeće mjere:

* 1. zabrana ulaska strancima, osim strancima sa stalnim ili privremenim boravkom u Crnoj Gori i strancima koji upravljaju motornim vozilima kojima se obavlja promet robe. Promet robe za potrebe Crne Gore kao i za tranzit ostaje nesmetan, uz posebne mjere zdravstveno sanitarnog nadzora.
  2. obavezna samoizolacija za sve crnogorske državljane, kao i za strance koji imaju stalni ili privremeni boravak u Crnoj Gori, koji dolaze iz inostranstva, a na osnovu rješenja zdravstveno sanitarne inspekcije
  3. zabrana pružanja ugostiteljskih usluga u hotelima, osim za prijavljene goste
  4. zatvaranje disko klubova/barova i noćnih klubova/barova
  5. zatvaranje ugostiteljskih objekata – kafića, restorana i barova, osim ugostiteljskih objekata koji dostavljaju hranu i omogućavaju preuzimanje hrane i obroka, uz zabranu boravka gostiju u samim objektima
  6. zabrana obavljanja trgovinskih i ugostiteljskih usluga u tržnim centrima
  7. zatvaranje dječjih igraonica
  8. zatvaranje fitnes centara
  9. zatvaranje kladionica, kasina i kockarnica
  10. ograničavanje broja kupaca u odnosu na površinu prodajnog objekta tako što na deset kvadratnih metara površine prodajnog objekta može da se nalazi samo jedan potrošač. U prodajnom objektu, nezavisno od površine, ne može da boravi više od 50 potrošača u isto vrijeme. Izuzetno za tržnice i pijace broj kupaca koji istovremeno mogu da budu u objektu ograničava do 100 potrošača.
  11. obaveza odgovornih lica u trgovinskim objektima da osiguraju/označe rastojanje od najmanje dva metra između lica koja se nalaze ispred prodajnih objekata, na kasama i sektorima u kojima se roba uslužuje od strane zaposlenih lica u prodajnom objektu
  12. obaveza odgovornih lica u trgovinskim objektima da za svoje zaposlene osiguraju primjenu mjera zaštite zdravlja propisanih od strane Instituta za javno zdravlje Crne Gore
  13. obaveza odgovornih lica u trgovinskim objektima da na ulazu u prodajni objekt istaknu obavještenje o maksimalnom broju lica koja se u tom objektu mogu istovremeno nalaziti i da organiziraju provođenje ove mjere;
  14. obaveza općina, Glavnog grada i Prijestonice da u saradnji sa općinskim kriznim štabovima identificiraju potencijalne objekte za provođenje mjera karantena, u skladu sa Pravilnikom o bližim uvjetima i načinu organiziranja i provođenja zdravstvenog nadzora i karantena i uvjetima koje moraju da ispunjavaju objekti za smještaj u karantenu i predlože Ministarstvu zdravlja za dalju proceduru određivanja karantena.

**Srbija** je u nedjelju 15.3.2020. godine proglasila vanredno stanje. U glavnom gradu su poduzeli sljedeće aktivnosti: smanjuje se obim javnog gradskog prijevoza na teritoriji grada Beograda od utorka, 17. ožujka i ukidaju se sve noćne linije, zatvaraju se sve predškolske ustanove na teritoriji grada, skraćuje se radno vreme ugostiteljskih objekata – radit će od 8 do 20 sati, a tokom radnog vremena u zatvorenim prostorijama bit će dozvoljeno prisustvo najviše pedeset ljudi, zatvaraju se dnevni centri i klubovi za odrasle i starije, prekida se rad svih sportskih objekata, kroničnim bolesnicima i licima starijim od 60 godina Gradska uprava će omogućiti rad od kuće, osnivaju se centri za organiziranje pomoći najstarijim sugrađanima kao što je donošenje namirnica i lijekova i organiziranje ljekarske pomoći i policija će sprovoditi pojačani nadzor nad svim objektima zatvorenog tipa koji primaju više od 50 osoba2

**Hrvatska** je ušla u „treću“ fazu borbe protiv korona virusa. To će značiti jaču aktivaciju zdravstvenog sustava. „Prema ranije pripremljenim planovima u tijeku je organizacija primarnih intenzivističko-respiratornih centara, sekundarnih centara za liječenje srednje teških bolesnika i tercijarnih centara – za svaki slučaj u nekoliko hrvatskih regija. Mobilizirat ćemo sve zdravstvene djelatnike i svu medicinsko-tehničku opremu potrebnu za adekvatni odgovor za izazove pred nama ,“ pojasnio je ministar. U Hrvatskoj je 49 ljudi oboljelo od korona virusa, oko 8.000 ljudi je u samoizolaciji, a zdravstveno stanje oboljelih je dobro, rečeno je.3

Vlada **Kosova** je u petak navečer (13 mart) usvojila niz mjera nakon potvrde prvih slučajeva korone virusa na Kosovu. Pored hitnog prekida međugradskog i međunarodnog saobraćaja, zatvorene su kopnene granice za putnike koji ulaze na Kosovo, što ne važi za građane Kosova koji će u tom slučaju biti kontrolirani i upućeni na samoizolaciju 14 dana. Od 16. marta privremeno će biti suspendirani svi letovi sa prištinskog aerodroma. Odluka o zatvaranju kafića, restorana, trgovinskih centara, osim apoteka, pekara i prodavaonica, već je počela sa primjenom. Uvedeno vanredno stanje u javnom zdravstvu na Kosovu5

5. Imajući u vidu veliki broj zaraženih, **Slovenija** je u četvrtak 12.3.2020 proglasila epidemiju sa sljedećim mjerama: zatvaranje obrazovnih institucija, ograničavanje kretanja na granici sa Italijom, zabrana svih javnih događaja i rad od kuće. 6

**Albanija** je tokom prošle nedjelje pokrenula nekoliko mjera u cilju sprečavanja širenja virusa i to: zabranjeno korištenje privatnih vozila u pola zemlje od petka do nedjelje, zatvaranje fabrika kao i call centara koji najviše uslužuju talijansko tržište, zatvaranje svih lokala i restorana i uveo 72 policijski čas. Također centralna banka Albanija je objavila mogućnost odloženog plaćanja u iznosu od 3 mjeseca za privredne subjekte kao i porodice. 7

U **Sjevernoj Makedoniji** zabranjen je ulaz strancima iz visoko rizičnih zemalja poput Kine, Njemačke, Irana, Italije, Sjeverne Koreje i Španjolske kao i zemalja sa srednjim rizikom i to Austrija, Grčka, Slovenija, Švedska i Ujedinjeno Kraljevstvo. Aerodrom u Ohridu je zatvoren od 16.3.2020 za sve letove i očekuje se zatvaranje aerodroma u Skopju. Manji granični prelazi su zatvoreni dok veći sa Srbijom i Grčkom su otvoreni. Vrtići, škole i univerziteti su zatvoreni od četvrtka 12.3.2020.godine.

Izvori:

<https://www.who.int/emergencies/diseases/novel-coronavirus-2019>

[https://www.klix.ba/vijesti/bih/od-sutra-ujutru-izolacija-za-sve-gradjane-bih-koji-ulaze-u-zemlju/200315057](https://www.klix.ba/vijesti/bih/od-sutra-ujutru-izolacija-za-sve-gradjane-bih-koji-ulaze-u-zemlju/2003150577)

<https://www.bbc.com/serbian/lat/srbija-519007433>

<https://www.klix.ba/vijesti/bih/federacija-bosne-i-hercegovine-proglasila-stanje-nesrece-zbog-koronavirusa/200316083>

<https://www.slobodnaevropa.org/a/30489158.html>

<https://www.telegraf.rs/vesti/jugosfera/3165926-nove-mere-u-bih-od-sutra-svi-drzavljani-koji-udju-u-zemlju-moraju-u-obaveznu-izolaciju>

<https://www.slobodnaevropa.org/a/30490246.html>

<https://www.gov.si/en/news/2020-03-12-slovenia-declares-coronavirus-epidemic/>

<https://balkaninsight.com/2020/03/12/albania-close-factories-impose-curfew-in-war-against-new-coronavirus/>

<https://www.reuters.com/article/us-heath-coronavirus-northmacedonia/north-macedonia-bars-foreigners-arriving-from-high-risk-countries-over-coronavirus-idUSKBN2101NI>

<https://www.intellinews.com/retailers-urge-north-macedonia-s-citizens-not-to-stockpile-amid-coronavirus-panic-178538/>